CELEX: 32012D0743
Language: lt
Date: 1353974400000
Title: 2012/743/BUSP: 2012 m. lapkričio 27 d. Politinio ir saugumo komiteto sprendimas Atalanta/3/2012 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo

4.12.2012   
            
            
               LT
            
            
               Europos Sąjungos oficialusis leidinys
            
            
               L 332/20
            
         POLITINIO IR SAUGUMO KOMITETO SPRENDIMAS ATALANTA/3/2012
   2012 m. lapkričio 27 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo
   (2012/743/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1), ypač į jų 6 straipsnį,
   kadangi:
   
               (1)
            
            
               pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti sprendimus dėl ES pajėgų vado skyrimo;
            
         
               (2)
            
            
               2012 m. liepos 3 d. PSK priėmė Sprendimą Atalanta/2/2012 (2) dėl kontradmirolo Enrico CREDENDINO skyrimo Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (toliau – Atalanta), ES pajėgų vadu;
            
         
               (3)
            
            
               ES operacijos vadas rekomendavo Atalanta naujuoju ES pajėgų vadu skirti kontradmirolą Pedro Ángel GARCĺA DE PAREDES PÉREZ DE SEVILLA, pakeisiantį kontradmirolą Enrico CREDENDINO;
            
         
               (4)
            
            
               ES karinis komitetas pritaria tai rekomendacijai;
            
         
               (5)
            
            
               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,
            
         PRIĖMĖ ŠĮ SPRENDIMĄ:
   1 straipsnis
   Kontradmirolas Pedro Ángel GARCĺA DE PAREDES PÉREZ DE SEVILLA skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vadu nuo 2012 m. gruodžio 6 d.
   2 straipsnis
   Sprendimas Atalanta/2/2012 panaikinamas.
   3 straipsnis
   Šis sprendimas įsigalioja 2012 m. gruodžio 6 d.
   
      Priimta Briuselyje 2012 m. lapkričio 27 d.
      
         
            Politinio ir saugumo komiteto vardu
         
         
            Pirmininkas
         
         O. SKOOG
      
   
   
      (1)  OL L 301, 2008 11 12, p. 33.
   
      (2)  Politinio ir saugumo komiteto 2012 m. liepos 3 d. Sprendimas Atalanta/2/2012 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vado skyrimo (OL L 176, 2012 7 6, p. 64).